Archives of Biological Sciences
Archives of Biological Sciences је мултидисциплинарни часопис који објављује радове из различитих дисциплина биологије, укључујући молекуларну биологију, биохемију, физиологију, екологију и беомедицинска истраживања.

О часопису 
Archives of Biological Sciences објављује радове из генетике, ботанике и зоологије (укључујући више и ниже копнене и водене биљке и животиње, биологију прокариота, алгологију, микологију, ентомологију); систематике; еволуције; биохемије; молекуларне биологије; биологије ћелија, укључујући све аспекте нормалног функционисања ћелија, од ембрионалног до диференцираног ткива и у различитим патолошким стањима; физиологије; радиобиологије; неуробиологије; имунологије, укључујући хуману имунологију; хуману биологију, укључујући биолошку основу за специфичне хумане патологије и контролу болести.

Историјат 
Часопис је основан 1949. године под називом Архив биолошких наука (ISSN 0375-8575). Оснивач часописа и први главни и одговорни уредник био је академик Синиша Станковић. Од 1987. године часопис излази на енглеском језику. У 1993. години мења назив у Archives of Biological Sciences и под тим именом излази и данас. Часопис излази четири пута годишње, а од 2002. године доступан је и у електронском облику. 

Народна библиотека је у сарадњи са надлежним министарствима за науку и култру 2002. године покренула репозиторијум за водеће научне часописе DoiSerbia. DoiSerbia функционише као посредник између CrossRef-а и издавача ових научних часописа у смислу да припрема неопходне мета податке према задатим стандардима. Линкови ка пуном тексту ових радова води ка репозиторијуму DoiSerbia. Овом репозиторијуму је од самог почетка прикључен и Archives of Biological Sciences.

Часопис је индексиран у неколико светских индексних база научних часописа, а 2008. године је прикључен листи Journal Citation Reports/Science edition. Часопис је од 2008. реферисан и у Scopus-у.

Уредници  

др Горан Познановић (2014-)
др Божидар Ћурчић (2005-2014)
др Максим Тодоровић (1993-2005)

Издавачи 
 Српско биолошко друштво 
 Институт за биолошка истраживања Синиша Станковић, Универзитет у Београду 
 Департман за биологију и екологију, Природно-математички факултет, Универзитет у Новом Саду 
 Институт за примену нуклеарне енергије (ИНЕП) 
 Институт за молекуларну генетику и генетичко инжењерство, Универзитет у Београду
 Природно-математички факултет, Универзитет у Бањалуци

Периодичност излажења 
Часопис излази четири пута годишње.

Теме 
 Генетика
 Ботаника
 Зоологија
 Систематика
 Еволуција
 Биохемија
 Молекуларна биологија
 Биологија ћелија, укључујући све аспекте нормалног функционисања ћелија, од ембрионалног до диференцираног ткива и у различитим патолошким стањима
 Неуробиологија
 Радиобиологија
 Имунологија, укључујући хуману имунологију
 Хумана биологија, укључујући биолошку основу за специфичне хумане патологије и контролу болести.

Електронски облик часописа 
Часопис излази у електронском облику у отвореном приступу од 2002. године (eISSN 1821-4339).

Индексирање у базама података 
 Journal Citation Reports/Science edition
 Biological Abstracts
 Biosis Previews
 DOAJ
 Zoological Record
 Scopus
 doiSerbia

Референце

Спољашње везе 
The Archives of Biological Sciences

Српски часописи
Биолошки часописи
Медији у Београду